cyanic-selkie/wikianc huggingface dataset:
Համարակալված գիսաստղերի ցանկ
Ցանկում ներկայացված են գիսաստղեր, որոնք Փոքր մոլորակների կենտրոնի կողմից ստացել են համարներ և նշանակում, և դիտարկվել են առնվազն երկու անցումների ժամանակ։ 2016 թվականի հունիսի դրությամբ հայտնի են 337 համարակալված գիսաստղեր, որոնցից 310-ը Յուպիտերի ընտանիքի գիսաստղեր, 20-ը Հալեյի տիպի գիսաստղեր, 6-ը հիմնական գոտու գիսաստղեր և մեկ երկար պարբերությամբ գիսաստղ (153P/Իկեյա-Ժանգ)։
Հերթական համարից հետո եկող թիվը բնութագրում է գիսաստղի տեսակը՝ P (Պարբերական), C (Ոչ-պարբերական), X (առանց ուղեծրի) կամ D (կորսված)։
Ցանկում բերված գիսաստղերից որոշները հայտնաբերվել են գիսաստղային ակտիվություն ցուցաբերելուց առաջ և ստացել են սկզբում աստերոիդային նշանակում, ինչպես, օրինակ՝ 133P/Էլստ-Պիսառոն, որը մինչ այդ ստացել էր փոքր մոլորակների համարակալմամբ 7968 համարը։ Այս գիսաստղերից որոշներն էլ ունեն և գիսաստղերի, և աստերոիդների հատկանիշներ, ինչպես, օրինակ 95P/Քիրոնը։
Երբեմն գիսաստղերը իրենց ցնդող նյութերի կորստի և արտաքին ձգողական ազդեցությունների պատճառով տրոհվում են մասերի։ Որպես օրինակ է ծառայում 73P/Շվասման-Վախման գիսաստղը, որը տրոհվել է ավելին քան 50 մասերի իր 1995 թվականի պերիհելիով անցման ժամանակ։
73P/Շվասման-Վախման
73P/Շվասման-Վախման անվանում ստացած գիսաստղը 1995 թվականին տրոհվեց մասերի, վերջին անցման ժամանակ մասերի քանակը առնվազն 67 էր, որոնցից 73P/Շվասման-Վախման C-ն համարվում է հիմնական գիսաստղի միջուկը։ Այս գիսաստղի մասերի մեծ քանակի պատճառով այն ներկայացվում է առանձին ցանկով՝
Linkin Park
Linkin Park (հայերեն՝ Լինկին Պարկ), ալտերնատիվ ռոք խումբ, ստեղծվել է 1996 թվականին ԱՄՆ-ի Կալիֆորնիա նահանգի Ագոուրա Հիլլզ քաղաքում։ Ստեղծման առաջին երկու տարիներին, մինչև 1998 թվականը խումբը կոչվում էր՝ Xero, իսկ 2000 թվականին վերանվանվեց Linkin Park և այս անվանումը կրում է առ այսօր։
Առաջին ստուդիական ալբոմը, որը նրանց հաջողություններ բերեց, Hybrid Theory-ն էր, որը RIAA-ի կողմից դասվեց «ադամանդե ալբոմների» շարքին, նաև դարձավ «մուլտի-պլատինե» մի շարք այլ երկրներում։ Hybrid Theory-ին հետևելով՝ Meteora ալբոմը խմբին դարձրեց էլ ավելի հայտնի և սիրված, գլխավորեց Billboard 200 շքերթը 2003-ին և սկիզբ դրեց մի շարք համաշխարհային շրջագայությունների։ Այս ալբոմի թողարկումից հետո MTV-ն խմբին հռչակեց որպես հազարամյակի երրորդ լավագույն ռոք խումբ՝ Oasis-ից և Coldplay-ից հետո։
Հաջորդ ստուդիական ալբոմը Minutes to Midnight-ն էր, որ լույս տեսավ 2007-ին, ոճային առումով փոքր-ինչ շեղվեց նախորդ երկու ալբոմներում տեղ գտած ստեղծագործություններից։ Այս փաստը խմբի երկրպագուների և երաժշտագետների մեջ իրարանցում առաջացրեց։ Սկսեցին քննադատել խմբի ոճային տատանումները, սակայն Linkin Park-ի անդամները բացատրեցին, որ չեն ցանկանում շարունակաբար ստեղծել միևնույն ժանրի երաժշտություն։
Խմբի վերջին ալբոմը՝ A Thousand Suns-ը, լույս տեսավ 2010 թվականի սեպտեմբերի 14-ին։ Այստեղ խումբը տեղակայել է տարբեր ժանրերի ստեղծագործություններ, կան և՛ ամբողջական, և՛ «անցումային», կարճ տևողությամբ երգեր։
Linkin Park-ն ունի նաև այլ ալբոմներ՝ Hybrid Theory-ում տեղ գտած երգերի ռեմիքսային տարբերակներով ալբոմը Reanimation-ն է, իսկ Jay-Z-ի հետ համատեղ ստեղծվել է Collision Course-ը։ Ընդհանուր առմամբ՝ խումբը ամբողջ աշխարհում մինչ օրս վաճառել է 50 միլիոն ալբոմ և ունի 2 Գրեմմի մրցանակ։
Սկզբնական շրջան։ Hybrid Theory EP
Linkin Park-ի ամբողջական բնույթը փոխվեց այն պահից, երբ խմբին միացավ նրա ներկայիս վոկալիստը՝ արիզոնացի Չեստեր Բենինգտոնը։ Այդ օրը Չեստերի ծննդյան օրն էր, երբ նա հրավեր ստացավ ընդգրկվելու խմբի կազմի մեջ։ Լույս տեսավ խմբի երկրորդ՝ Hybrid Theory EP դեբյուտային ալբոմը։ Շատ շուտով խումբը վերանվանվեց Linkin Park։
Hybrid Theory (2000)
Մինչև այդ խումբն արդեն հասցրել էր որոշակի համբավ ձեռք բերել, երբ 1999 թվականին պայմանագիր էր կնքել Warner Bros. Records ընկերության հետ։ Linkin Park-ը թողարկեց Hybrid Theory ալբոմը 2000 թվականի հոկտեմբերի 24-ին։ Ալբոմը ներկայացրեց խմբի կես տասնամյակի աշխատանքը։ Ալբոմի պրոդյուսերն էր Don Gilmore-ը։ Hybrid Theory ալբոմը շատ մեծ արձագանք ստացավ, իսկ նրա հիթային մի քանի կատարումներ երկար ժամանակ չէին դուրս գալիս հիթ-շքերթների շարքերից։ Այդ թվին են պատկանում ալբոմի հետևյալ երգերը՝ Crawling, One Step Closer և In the End։ Crawling կատարումը արժանացավ նաև Գրեմմի մրցանակի։ Խումբը նոմինացված էր նաև «Լավագույն նոր կատարող» և «Լավագույն ռոք ալբոմ» անվանակարգերում։ MTV-ն մրացանակ շնորհեց խմբին, որպես «Լավագույն ռոք տեսահոլովակ» և «Լավագույն ռեժիսուրա» «In the End»-ի համար։
Այս ընթացքում Linkin Park–ը ստացավ հրավերներ տարբեր հայտնի շրջագայություններից և համերգներից, ինչպիսին են Ozzfest-ը, Family Values Tour-ը և KROQ Almost Acoustic Christmas-ը։ Խումբը նաև կազմակերպեց իր սեփական շրջագայությունը՝ Projekt Revolution-ը, որին մասնակցում էին Cypress Hill-ը, Adema-ն, և Snoop Dogg-ը։ Խումբը մինչև այժմ մասնակցել է 320 համերգի։ Առաջին տարիների շրժագայությունների մասին է պատմում Frat Party at the Pankake Festival դոկումենտալ ֆիլմը, որը թողարկվել է 2001 թվականի նոյեմբերին։ Երբ վերադարձավ խմբի նախկին բասս կիթառահար Phoenix-ը, խումը սկսում է աշխատել մյուս ալբոմի վրա։
Reanimation (2002)
2002 թվականի հուլիսի 30-ին լույս տեսած Reanimation ալբոմը, որն ընդգրկում է Hybrid Theory EP և Hybrid Theory ձայնասկավառակների երգերի ռեմիքսային տարբերակները, երկրորդ հորիզոնականը զբաղեցրեց Billboard 200-ում և վաճառվեց մոտ 270 հազար օրինակով՝ ստեղծման առաջին շաբաթվա ընթացքում։ Ալբոմի մեջ կան զուգերգեր Black Thought-ի, Jonathan Davis-ի, Aaron Lewis-ի և ուրիշների հետ։
Meteora (2003)
Linkin Park-ը ճանաչվեց Nu-metal (Նյու մեթալ) ոճի՝ իր յուրօրինակ վերամշակմամբ։ Hybrid Theory-ի և Reanimation-ի հաջողություններից հետո խումբը սկսեց աշխատանքներ տանել իր նոր՝ Meteora ալբոմի ստեղծման համար։ 2003 թվականի մարտի 25-ին այն արդեն հայտնվեց վաճառքում։ Առաջին շաբաթվա ընթացքում այն վաճառվեց 800 հազար օրինակով և Billboard 200-ում ճանաչվեց որպես ամենահայտնի ալբոմ։ Ձայնասկավառակում տեղ գտած ստեղծագործություններից որոշները՝ Numb, Somewhere I Belong, Faint և Breaking the Habit, թողարկվեցին որպես սինգլներ։
2003-ի դեկտեմբերին Meteora-ն վաճառվել էր մոտ երեք միլիոն օրինակով։ Նկատելով խմբի աճը՝ Հեվի Մեթալ ժանրի լեգենդար ներկայացուցիչ Metallica խումբը Linkin Park-ին հրավիրեց իր հետ մեկնել համերգային շրջագայության։ Թողարկվեց ԱՄՆ-ի Թեքզաս նահանգի Դալլաս քաղաքում տեղի ունեցած համերգի Live in Texas DVD տեսագրությունը և նրա ձայնագրությունների CD տարբերակը։
Meteora ալբոմը խմբին մեծ հաջողություն բերեց. MTV մրցանակաբաշխության ժամանակ նրանց Somewhere I belong տեսահոլովակը հաղթեց «լավագույն ռոք տեսահոլովակ», Breaking The Habit-ը՝ «հեռուստադիտողի ընտրություն» անվանակարգերում, իսկ 2004-ին Radio Music Awards-ը Linkin Park-ին շնորհեց «տարվա կատարող» և «տարվա երգ» (Numb) մրցանակները։
Այս հաջողությունից հետո՝ 2004-ի նոյեմբերին խումբը Jay-Z-ի հետ համատեղ թողարկեց Collision Course ալբոմը։
Minutes To Midnight (2007)
Հաջորդ ալբոմը՝ Minutes to Midnight հրապարակվեց 2007 թվականի մայիսի 15-ին։ Ալբոմը շատ մեծ հաջողության հասավ, երկար ժամանակ չէր լքում առաջատար դիրքերը հիմնական երաժշտական շքերթներում ։ Ընդունված է ասել, ու հատկապես դա վերաբերում է երաժշտագետներին, որ այս ալբոմից հետո խմբի երգերը ավելի Երաժշտականություն են ստացել։ Այս ալբոմի երգերից մեկը՝ What I've Done, հանդիսանում է Transformers ֆիլմի սաունդտրեկը։ Minutes to Midnight-ն իր ստեղծման առաջին շաբաթվա ընթացքում վաճառվեց 600 հազար օրինակով և գլխավորեց Billboard Charts-ը։ Այս ալբոմի մի քանի սինգլների՝ What I've Done-ի, Bleed It Out-ի, Shadow of The Day-ի, Given Up-ի և Leave Out All The Rest-ի հիման վրա նկարահանվեցին տեսահոլովակներ։
Խմբին սկսեցին համեմատել U2 ի հետ։ 2008 թվականին դուրս եկավ նրան դեռևս վերջին DVD սկավառակը, որը պարունակում էր նրանց եվրոպական մեկնարկի շրջանակներում անցկացված համերգներից մեկը Անգլիայում։ Այն կոչվում է՝ Road to Revolution: Live at Milton Keynes։ 2009 մայիսի 19-ին հրապարակվեց New Divide սինգլը՝ գրված Transformers: Revenge Of Fallen ֆիլմի համար։
A Thousand Suns (2010)
Խմբի վերջին գործը հանդիսանում է A Thousand Suns ալբոմը, որի հրապարակումը նախանշանակված էր դեռևս 2009 թվականին, սակայն հետագայում այն տեղափոխվեց 2010 թվականի սկիզբ, ապա նույն թվականի աշուն, և լույս տեսավ սեպտեմբերի 14-ին։ Այս ալբոմը հատկապես մեծ հեղափոխություն մտցրեց երաժշտության ասպարեզ, քանի որ այն նման չէ նախորդ երեքին։ Նախ և առաջ՝ ալբոմի յուրաքանչյուր տրեկի վերջը հանդիսանում է հաջորդի սկիզբը և հակառակը։ Ձայնագրության ժամանակ տղաներն օգտագործել էին տարբեր «ձայն արձակող» իրեր՝ հետաքրքիր ձայների համար։ Խմբի MC, ստեղնաշարահար և ռիթմ-կիթառահար Mike Shinoda-ն նշել է, որ անգամ փուչիկներ է տարել ստուդիա, որպեսզի այնտեղ հետաքրքիր մթնոլորտ ստեղծվի։ Օգտագործվել են նույնիսկ խաղալիք մեքենաներ՝ յուրահատուկ ձայներ ստանալու համար։
2011 թվականին խումբը շարունակեց իրա համերգային շրջագայությունները ամբողջ աշխարհում, մասնակցեց նաև Apple ընկերության կազմակերպած iTunes Festival-ին, կազմակերպեց բարեգործական համերգներ աշխարհի տարբեր ծայրերում։
Արտաքին Հղումներ
Կատեգորիա:Ամերիկյան ռոք խմբեր Կատեգորիա:Ամերիկյան ալտերնատիվ մետալ երաժշտական խմբեր Կատեգորիա:«Գրեմմի» մրցանակի դափնեկիրներ Կատեգորիա:1996 հիմնադրված երաժշտական խմբեր
Նատրիումի հեպտահիդրոքսոֆերատ (III)
Ֆիզիկական հատկությունները
Առաջացնում է բյուրեղահիդրատներ՝ Na4[Fe(OH)7]• 2H2O բանաձևով։
Գրականություն
Կատեգորիա:Նատրիումի միացություններ Կատեգորիա:Ֆերատներ Կատեգորիա:Հիդրօքսիդների կոմպլեքսային միացություններ
Popular (երգ, Էրիկ Սաադե)
«Popular» (Հանրահայտ), Շվեդիայի ներկայացուցիչ Էրիկ Սաադեի կատարած երգը Եվրատեսիլ 2011 երգի մրցույթում, որտեղ մայիսի 12-ին կայացած կիսաեզրափակիչ փուլում ստանալով բավարար միավորներ ՝ անցել է եզրափակիչ և վերջնարդյունքում զբաղեցրել է 3-րդ տեղը։
Արտաքին հղումներ
Կատեգորիա:Եվրատեսիլ 2011 երգի մրցույթ Կատեգորիա:Սինգլներ Կատեգորիա:2011 սինգլներ
Ալեքսեյ Կռիլովի հուշարձան
Ալեքսեյ Կռիլովի հուշարձան (Памятник Алексею Крылову), հուշարձան Մոսկվայում, որը նվիրված է ռուս խորհրդային նավաշինարար, մեխանիկ և մաթեմատիկոս, ԽՍՀՄ ԳԱ ակադեմիկոս, Սոցիալիստական աշխատանքի հերոս Ալեքսեյ Կռիլովին (1863-1945)։ Հուշարձանը տեղադրվել է Հյուսիսային գետային կայարանի շենքի առջև։ Հուշարձանի բացումը տեղի է ունեցել 1960 թվականի դեկտեմբերի 7-ին։
Տարածաշրջանային նշանակության պատմության և արվեստի հուշարձան է (գրանցման համար` 771410677810005)` համաձայն Մոսկվայի կառավարության 2004 թվականի դեկտեմբերի 20-ի № 2535-РП հրամանի, ինչպես նաև մշակութային ժառանգության օբյեկտ է ։
Նկարագրություն
Ալեքսեյ Կռիլովի հուշարձանը բարձր գրանիտե պատվանդանի վրա բրոնզե կիսանդրի է, որի վրա փորագրված է հետևյալ մակագրությունը. «Սոցիալիստական աշխատանքի հերոս ռուս ականավոր նավաշինարար ակադեմիկոս Ալեքսեյ Նիկոլաևիչ Կռիլով, 1863-1945» ։ Նախագծի հեղինակներն են քանդակագործ Լև Կերբելը և ճարտարապետ Յ. Ի. Գոլցևը։
2004 թվականին հուշարձանը վերցվել է պետության պաշտպանության ներքո, ինչպես նաև նրան շնորհվել է մշակութային ժառանգության օբյեկտի կարգավիճակ ։ 2011 թվականին Մոսկվայի կառավարությունը որոշել է հուշարձանի տարածքի սահմանները (2011 թվականի մարտի 16-ի հրաման № 66-ПП) ։
Գրականություն
Կատեգորիա:Հուշարձաններ այբբենական կարգով Կատեգորիա:1960 հիմնադրումներ Կատեգորիա:Մոսկվայի հուշարձաններ
Դուռնագյոլ (լեռնագագաթ)
Դուռնագյոլ, լեռնագագաթ Հայկական լեռնաշխարհում, Սողանլուղի լեռնահամակարգում, Կարս գետի ձախակողմյան երկրորդական վտակներից մեկի ակունքի շրջանում, Սարիղամիշ քաղաքից 5֊8 կմ հյուսիս֊արևմուտք։ Լանջերն անտառապատ են։ Բարձրությունը՝ 2967 մ։ Արևմտահայերեն տառադարձությամբ՝ Տուռնագյոլ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայկական լեռնաշխարհի լեռնագագաթներ
Գաուրավ Չոպրա
Գաուրավ Չոպրա, հնդիկ հեռուստատեսային դերասան ։ Հայտնի է «Մերժվածը» հեռուստասերիալում Ռագունվենդրա Պրատապ Ռաթորի դերով ։ Մասնակցել է Bigg Boss հեռուստատեսային ռեալիթի շոուի տասներորդ եթերաշրջանին   ։
Կենսագրություն
Գաուրավ Չոպրան ծնվել է 1979 թվականի ապրիլի 4-ին։ Սովորել է Դելիի Սուրբ Կոլումբիա դպրոցում, ապա Նորաձևության տեխնոլոգիայի ազգային ինստիտուտում, որն ավարտել է 2000 թվականին ։
2003 թվականին խաղացել է Թամիլական «Հետախույզը» ֆիլմում։ 2008 թվականից մասնակցել է «Մերժվածը» ֆիլմի նկարահանումներին՝ կատարելով Ռագունվենդրա Պրատապ Ռաթորի դերը։
2016 թվականի ապրիլին մասնակցել է վրացական «Պարելով աստղերի հետ» միջազգային շոուին ։
Անձնական կյանք
2018 թվականի փետրվարի 19-ին ամուսնացել է Հիտիշա Սերանդայի հետ ։
Ծանոթագրություններ
Կատեգորիա:Հնդիկ դերասաններ Կատեգորիա:Հեռուստատեսային դերասաններ
Ռիբացկոե (ավան, Պերշոտրավնևի շրջան)
Ռիբացկոե (Рибацьке), ավան Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Ռիբացկոե ավանում բնակվում էր 44 մարդ։
Բևեռային փրփրաձկնիկ
Բևեռային փրփրաձկնիկ կամ սայկա, ճառագայթալողակ ձկների դասի Փրփրուկակերպերին պատկանող ձկնատեսակ։
Տարածվածություն
Տարածված է հիմնականում Հյուսիսային սառուցյալ օվկիանոսի և դրա մաս կազմող ծովերի ջրերում։ Ջրի ափերի մոտ կամ գետաբերանում առաջացնում են կուտակումներ։
Ապրում են վտառներով։ Հիմնականում հանդիպում են Կանադայի, Ալյասկայի, Հյուսիսային Ռուսաստանի ափերի մոտ։ Բացի այդ հանդիպում են նաև Գրենլանդիայի, Իսլանդիայի, Սկանդինավիայի և Շպիցբերգենի շրջակայքում և մերձծովյան հատվածներում։
Սննդառություն
Բևեռային փրփրաձուկը կամ սայկան սնվում է ֆիտո և զոո պլանկտոններով։ Ունի արդյունագործածական նշանակություն։ Սննդի համար որսում են Բարենցի և Սպիտակ ծովերում։
Հանդիսանում է սառը ջրերում ապրող կաթնասունների հիմնական սնունդը ։
Ծանոթագրություններ
Կատեգորիա:Ձկներ
Կոլմեյա
Կոլմեյա  (Colméia), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 9810 մարդ՝ 2006 թվականի տվյալներով։ Գրավում է 990,712 կմ2 տարածք։ Բնակչության խտությունը՝ 9,9 մարդ/կմ²։
Քաղաքի տոնը նշվում է մայիսի 14-ին։
Պատմություն
Քաղաքը հիմնադրվել է 1982 թվականին։
Աշխարհագրություն
Տեղանքի կլիման արևադարձային է։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Սալլի Փրեսմեն
Սալլի Փրեսմեն (Sally Pressman, ), ամերիկացի դերասանուհի, որը առավել հայտնի է «Բանակային կանայք» հեռուստասերիալում Ռոքսի Լեբլանի դերով։
Կյանք և կարիերա
2007 թվականին Փրեսմենն ստացել է Lifetime հեռուստաալիքի «Բանակային կանայք» հեռուստասերիալի չորս գլխավոր հերոսներից մեկի՝ Ռոքսի Լեբլանկի դերը։ Սկսած 2007-2012 թվականնները՝ վեց եթերաշրջանների ընթացքում, նա շոուի ժամանակ նկարահանվել է Քեթրին Բելլի, Կիմ Դիլեյնիի և Բրիջիդ Բրենայի հետ։ 2011 թվականի սեպտեմբերին NBC-ի հետ պայմանագիր է կնքել սերիալի ավարտից հետո այլ նախագծերում նկարահանվելու համար ։ Նա նաև հյուր էր «Մտածել ինչպես հանցագործ» և «Հին Քրիստինի նոր արկածները» սերիալներում, իսկ 2008 թվականին Lifetime հեռուստաալիքի «Ցավագին տանջանքներ» հեռուստասերիալում խաղացել է գլխավոր դեր ։
2013 թվականին Փրեսմանը գլխավոր դեր է խաղացել NBC-ի «Ջո, Ջո և Ջեյն» պիլոտային սերիալում ։ 2013 թվականի աշնանը Շոնդա Ռայմսը Փրեսմանին հրավիրել է իր «Սկանդալ» սերիալի երրորդ եթերաշրջանի նկարահանմանը ։ Հաջորդ տարի նա հայտնվել է Ռայմսի մեկ այլ շոուում՝ «Գրեյի անատոմիա»-ում, ինչպես նաև խաղացել է «Մեկ անգամ հեքիաթում» որպես ձյունե թագուհու քույր, ինչպես նաև ABC-ում ։
2011 թվականի սեպտեմբերի 17-ից Սալին ամուսնացած է եղել դերասան Դևիդ Քլեյթոն Ռոջերսի հետ, որի հետ նա հանդիպել էր իրենց հարսանիքից 5 տարի առաջ։ Զույգը ունեցել է երկու երեխա՝ որդին՝ Ջոշուա Ռոջերսը և դուստրը ։
Արտաքին հղումներ
Կատեգորիա:Ամերիկացի պարուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացի պարողներ Կատեգորիա:Դերասաններ Կատեգորիա:Ամերիկացիներ Կատեգորիա:Կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Դերասանուհիներ այբբենական կարգով
Unchained Melody
Unchained melody (Շղթայազերծ մեղեդի), 1955 թվականին գրված երգ, որի տեքստի հեղինակն է Հայ Զարեթը, իսկ մեղեդին գրել է Ալեքս Նորդը։ Նորդը օգտագործում է երաժշտությունը «Շղթայազերծը» ֆիլմի համար, որը պատմում էր բանտային առօրյայի մասին։ Այստեղից էլ առաջանում է մեղեդու անունը։ Թոդ Դունկանը կատարեց ֆիլմի սաունդթրեքը ։ Այդ ժամանակից ի վեր մեղեդին դառնում է ստանդարտ երաժշտություն և 20-րդ դարի ամենաշատ կատարված և ձայնագրված երգերից մեկը։ Երգի ամենահայտնի կատարումներից է Ռայթըս Բրադրսի կատարումը ։ Համաձայն երգի պրոդյուսերական վարչակազմի, ամբողջ աշխարհում Unchained melody-ի ավելի քան 1500 օրինակ է ձայնագրվել 670 արտիստների կատարմամբ և բազմաթիվ լեզուներով ։ 1955 թվականին երգի երեք տարբերակներ՝ Լես Բաքստերի, Օլ Հիբլերի և Ռոյ Համիլտոնի կատարմամբ, տեղ գրավեցին Միացյալ Նահանգների «Բիլբորդ» ամսագրի հրատարակած «Երգերի լավագույն հարյուրյակում» (Billboard Hot 100), իսկ ևս չորս տարբերակներ՝ Օլ Հիբլերի, Լես Բաքստերի, Ջիմմի Յանգի և Լիբերաչիի կատարմամբ, միաժամանակ տեղ գտան Միացյալ Թագավորության տարվա լավագույն քսան երգերի ցանկում։ Սա անգերազանցելի ռեկորդ է ցանկացած երգի համեմատությամբ ։ «Unchained melody» և «Do They Know It's Christmas» երգերը միակ երգերն էին, որ առաջին հորիզոնականներ գրավեցին Միացյալ Թագավորությունում՝ չորս տարբեր արտիստների կատարմամբ ։ Ձայնագրված հարյուրավոր տարբերակներից ամենահայտնին, թերևս, 1965 թվականի հուլիսի ձայնագրությունն էր՝ Ռայթըս Բրադրսի կատարմամբ։ Բոբի Հեթֆիլդի մենակատարումը դարձավ 20-րդ դարավերջի ամենաշատ լսվող երգերից մեկը։ Այս տարբերակը երկրորդ մեծ ժողովրդականությունը նվաճեց, երբ դարձավ «Ուրվականը» (1990թ.) ֆիլմի սաունդթրեքը։ 2004 թվականին ամերիկյան բոլոր ժամանակների ֆիլմերի 100 լավագույն երգերի (AFI's 100 Years...100 Songs) ցանկում գրավեց 27-րդ հորիզոնականը։
Երգի ծագում
1954 թվականին Ալեքս Նորդին հանձնարարվեց մի մեղեդի գրել «Շղթայազերծը» ֆիլմի համար։ Նորդը հորինեց և ձայնագրեց մեղեդին։ Ապա նրան խնդրեցին ֆիլմի սյուժեի հիման վրա մեղեդու համար տեքստ գրել։ Նորդը խնդրեց լիրիկ Հայ Զարեթին գրել տեքստը, սակայն վերջինս սկզբում մերժեց ասելով, որ չափազանց զբաղված է տունը վերանորոգելով։ Նորդը կարողացավ համոզել նրան ստանձնել այդ աշխատանքը և նրանք միասին ստեղծեցին «Unchained melody»ն ։ Զարեթը մերժեց պրոդյուսերի խնդրանքը՝ երգի տեքստի մեջ ընդգրկել «շղթայազերծ» բառը։ Ի վերջո, սակայն, երգը հանրությանը ներկայացվեց որպես Unchained melody, չնայած, որ «շղթայազերծ» բառը այդպես էլ տեղ չգտավ երգի մեջ։ Փոխարենը, Զարեթը նկարագրում էր մեկին, որը տառապում էր սիրելիի համար, որին չէր տեսել «մի ողջ հավերժություն» ։ 1955 թվականին նկարահանված ֆիլմը պատմում էր մի մարդու մասին, որը խորհում էր կամ բանտից փախչելու և փախուստի մեջ ապրելու, կամ էլ պատիժը կրելուց հետո ընտանիքի և կնոջ մոտ վերադառնալու մասին ։ 1955 թվականին երգը՝ Թոդ Դունկանի կատարմամբ, ներկայացվեց «Օսկարի», սակայն լավագույն երգի ակադեմիական մրցանակը շահեց «Սերը հիասքանչ բան է» (Love Is a Many-Splendored Thing) երգը ։
Վաղ տարբերակներ
Ֆիլմի սաունդթրեքը կատարում էր Թոդ Դունկանը։ Ֆիլմում նա կատարում է երգի կրճատ տարբերակը՝ խաղալով բանտարկյալներից մեկի դերը։ Մահճակալին պառկած, նա երգում է՝ մեկ այլ կիթառահար բանտարկյալի նվագակցությամբ, իսկ մյուսները տխուր լսում են ։ Նվագախմբի ղեկավար Լես Բաքստերը ևս կատարել է երգի վաղ տարբերակներից մեկը։ Կատարումը Միացյալ Նահանգների երգերի վարկանիշային աղյուսակներում հասավ մինչև առաջին հորիզոնական, իսկ Միացյալ Թագավորությունում՝ տասներորդ։ Երգի սկզբում կրկնվում են «պոկիր շղթաներս» բառերը, իսկ մնացած տեքստը կատարում է երգչախումբը։ 1955 թվականին Բիլբորտի «տարվա 100 լավագույն սինգլների» ցանկում երգը գրավեց հինգերորդ հորիզոնականը ։ Երգի հաջորդ կատարողը դարձավ Օլ Հիբլերը՝ վոկալային տարբերակով և Բիլբորտի ցանկում այն գրավեց արդեն երրորդ հորիզոնականը, իսկ Միացյալ Թագավորության վարկանիշային ցուցակներում՝ երկրորդ։ Նրան արագ հաջորդեց Ջիմմի Յանգը, որի տարբերակը բրիտանական ցուցակներում առաջին հորիզոնականը գրավեց։ 1964 թվականին Ջիմմի Յանգը երգի մեկ այլ տարբերակ ևս ձայնագրեց, որը սակայն, չունեցավ նույն հաջողությունը, ինչ որ առաջինը։ 1955 թվականին, Յանգի հաջողությունից ընդամենը երկու շաբաթ էլ չէր անցել, երբ Լիբերաչին կատարեց երգի իր տարբերակը և քսաներորդ տեղը զբաղեցրեց վարկանիշային աղյուսակներում։ Ռոյ Համիլտոնի տարբերակը (Epic Records-ի կատալոգային համարը 9102) «Առ ընդ բի» բեսթսելլերների ցանկում գրավեց առաջին հորիզոնականը և փոփ երգերի ցանկում՝ վեցերորդը ։ 1956 թվականին Հարի Բելաֆոնտեն երգը կատարեց «Ակադեմիական մրցանակաբաշխության» (Academy Awards) ժամանակ, որտեղ այն ներկայացվել էր «Լավագույն օրիգինալ երգ» անվանակարգում։
Ձայնագրություն
Երգի ձայնագրության հետ կապված գոյություն ունեն որոշ տարաձայնություններ, ըստ որոնց Սփեքթորի ստուդիան թողարկել է Ռայթըս Բրադրսի բազմաթիվ ձայնապնակներ, սակայն կոնկրետ «Unchained melody»ն թողարկվել է բացառապես Մեդլիի ջանքերի շնորհիվ ։ Սփեքթորն ի սկզբանե հետաքրքրված էր սինգլներ թողարկելով և բնականաբար «Unchained melody»ն պետք է դուրս մնար ալբոմներից։ Մեդլին ասել է. «Ֆիլը եկավ ինձ մոտ և խնդրեց, որ ինքս թողարկեմ Ռայթըս Բրադրսի ալբոմները, քանի որ նրանք չափազանց երկար են և ծախսատար» ։ Ձայնագրման փորձերի ժամանակ Հեթֆիլդը մի քանի փոփոխություններ է անում, բայց հետո վերադառնալով սկզբնական տարբերակին, միայն փոխում է «I need your love» տողը և այն մի փոքր բարձր տոնով է երգում։ Հետո նա ասում է, որ կարող էր ավելի լավ կատարել այդ կտորը, որին Մեդլին պատասխանում է, որ չէր կարող ։ Մեդլին դաշնամուրով նվագակցում է Հեթֆիլդին։ Ավելի ուշ նա ասելու էր. «Եթե իմանայի, որ երգը հիթ է դառնալու, ավելի լավ դաշնակահար կհրավիրեի»։
Վերաձայնագրություն և վերաթողարկում
1990 թվականին «Unchained melody»ն կրկին հայտնվում է Բիլբորտի ցանկում, երբ Ռայթըս Բրադրսի կատարումը օգտագործվում է «Ուրվականը» ֆիլմի (1990թ.) համար։ Այդ տարի Միացյալ Նահանգներում շրջանառվում էր երգի երկու տարբերակ՝ նախնականը և նոր ձայնագրությունը։ Ըստ Մեդլիի, նա ցանկանում էր նախնական տարբերակը թողարկել՝ քանի որ երգի նկատմամբ նորից հետաքրքրություն էր առաջացել, սակայն արտոնագրի հետ կապված որոշ հարցեր ծագեցին։ Չնայած Հեթֆիլդն այլևս չուներ նույն ձայնային հնարավորությունները, երբ նրանք առաջին անգամ էին ձայնագրում երգը, նրանք որոշեցին վերաձայնագրել այն Քարբ Ռեքորդսի համար ։ Վերաձայնագրված տարբերակը թողարկվեց թե՛ որպես ձայներիզային սինգլ և թե՛ որպես վինիլային սինգլ։ Թեպետ երգը ստացավ հեռարձակման մինիմում ժամանակ, սակայն վաճառքի ծավալները գերազանց էին։ 1991 թվականի հունվարի 10-ին երգի վերաձայնագրված տարբերակը Ձայնագրող ընկերությունների ամերիկյան ասոցիացիայի կողմից (Recording Industry Association of America, RIAA) արժանացավ պլատինե մրցանակի և ստացավ Գրեմմի մրցանակ ։ Երգի այս վերաձայնագրված տարբերակը շուրջ չորս շաբաթ մնաց Միացյալ Թագավորության վարկանիշային աղյուսակների առաջին հորիզոնականում՝ դառնալով 1990 թվականին ամենաշատ վաճառված սինգլը՝ 2012 թվականի տվյալներով՝ 1 միլիոն 40 հազար օրինակ ։ 1990 թվականի վերաթողարկված տարբերակը առաջին հորիզոնականներ գրավեց նաև Ավստրալիայում, Ավստրիայում, Իռլանդիայում, Նիդերլանդներում և Նոր Զելանդիայում։
Ռոբսոն և Ջերոմի տարբերակ
Ռոբսոն և Ջերոմի տարբերակը նշանավոր է նրանով, որ դարձավ 1995 թվականին Միացյալ Թագավորությունում ամենաշատ վաճառված սինգլը։ Այն նաև Ռոբսոն և Ջերոմ երգչական դուետի կարիերայի սկիզբը դրեց և դարձավ Սայմոն Քաուելի մեծագույն հիթը, նշանավորելով նրա մուտքը երաժշտական արդյունաբերություն ։ 1994 թվականի նոյեմբերին, բրիտանական «Զինվոր, զինվոր» հեռուստատեսային դրամայի էպիզոդներից մեկում դերասաններ Ռոբսոն Գրինը և Ջերոմ Ֆլինը հանպատրաստից ներկայացրեցին Unchained melody-ն՝ դուետով ։ Նրանց կատարումը մեծ արձագանք առաջացրեց հանդիսատեսների շրջանում, որոնք փորձեցին ձեռք բերել դուետի ձայնագրությունը, որը, սակայն, դեռևս չկար։ Հանդիսատեսների ցուցաբերած հետաքրքրությունը երգի նկատմամբ գրավեց Սայմոն Քաուելի ուշադրությունը, որը հաջորդ չորս ամիսների ընթացքում այնպիսի եռանդով էր համոզում երկու անտարբեր դերասաններին ձայնագրել երգը, որ Ռոբսոն Գրինը սպառնաց իրավական գործողություն կիրառել նրա նկատմամբ, եթե չդադարի անհանգստացնել իրենց  ։ Ի վերջո դերասանները համաձայնեցին ձայնագրման պայմանագիր ստորագրել Քաուելի հետ և ձայնագրեցին Ռայթըս Բրադրսի տարբերակի նման մի դուետ։ Ձայնագրությունը իրականացրեց Մայք Սթոք և Մաթ Այթքեն ստուդիան։ Ավելի ուշ Սթոքը կբացահայտեր, որ երգի որոշ հատվածներ կատարելիս երգիչներին «օգնում էին» ուրիշ երգիչներ  ։ Ձայնագրությունն անմիջապես առաջին տեղը գրավեց Միացյալ Թագավորությունում և թողարկումից հետո մեկ շաբաթվա ընթացքում վաճառվեց երգի 314 հազար օրինակ. այդ ժամանակ այն ամենաարագ վաճառված սինգլն էր վարկանիշային աղյուսակների պատմության մեջ ։ Յոթ շաբաթ շարունակ երգը մնաց վարկանիշային աղյուսակների առաջին հորիզոնականում, դառնալով 1995 թվականի ամենաշատ վաճառված սինգլը և երկրի բոլոր ժամանակների ամենաշատ վաճառված սինգլներից մեկը՝ մեկ միլիոն 860 հազար վաճառված օրինակներով։ «Ռոբսոն և Ջերոմ» ալբոմը, որը նրանք թողարկեցին այդ տարվա վերջին, նույնպես դարձավ 1995 թվականի ամենաշատ վաճառված ալբոմը ։ Սայմոն Քաուելը, որը մինչ այդ հայտնի էր միայն որպես հեռուստատեսային ձայնագրությունների կոմպոզիտոր, ինչպես օրինակ «Զիգն ու Զագը» տիկնիկային ներկայացման մեջ և «Հզոր Ռենջերներ» խաղարկային ֆիլմում, հայտնվեց զանգվածային լրատվամիջոցների ուշադրության կենտրոնում, քանի որ կարողացել էր հիթային ձայնագրություններ կատարել։
Երգը «քանթրի» աղյուսակներում
Երգի տարբեր կատարումներ ձևավորել են քանթրի երգերի վարկանիշային աղյուսակներ։
Ժողովրդականություն
Unchained melody -ն միակ երգն է, որի չորս տարբեր ձայնագրություններ գրավել են առաջին հորիզոնականներ Միացյալ Թագավորության վարկանիշային աղյուսակներում, մինչև որ այն միացավ «Do They Know It's Christmas» բարեգործական սինգլին՝ 2014 թվականին վերաձայնագրման ժամանակ ։ Այն միակ երգն է, որի միլիոնից ավելի օրինակներ են վաճառվել Միացյալ Թագավորությունում՝ երեք տարբեր ձայնագրություններից՝ Ռոբսոն և Ջերոմ- 1.86 միլիոն, Գարեթ Գեյթս-1.34 միլիոն և Ռայթըս Բրադրս-1.04 միլիոն ։ Միացյալ Թագավորության հեռուստատեսության չորրորդ և հինգերորդ հեռուստաալիքների անցկացրած հարցախույզների արդյունքում երգը առաջինն է ճանաչվել սիրային երգերի ցանկում։ Երգը կատարել են շատ արտիստներ. համաձայն երգի թողարկման համար պատասխանատու վարչակազմի հրապարակած տեղեկության, Unchained Melody-ի մոտավորապես 1500 ձայնագրություններ են կատարվել ավելի քան 670 արտիստների կատարմամբ՝ բազմաթիվ լեզուներով։ Երգի ժողովրդականությունը նաև վկայում է, որ այն դասվում է պրոդյուսերային ընկերություններին ամենամեծ շահույթ ապահոված երգերի դասին. ԲիԲիՍիի հրապարակած «Աշխարհի ամենաշահութաբեր երգերի» ցանկում այն գրավել է հինգերորդ հորիզոնականը՝ 18 միլիոն ֆունտ ստերլինգ ընդհանուր շահույթով ։
Գնահատանք
1955 թվականին երգը արժանացել է Օսկարի՝ Լավագույն երգ անվանակարգում՝ «Շղթայազերծը» ֆիլմի երաժշտության համար ։ Ռայթըս Բրադրսի վերաձայնագրած տարբերակը արժանացել է Գրեմմի մրցանակի՝ 33-րդ մրցանակաբաշխության ժամանակ՝ «Լավագույն փոփ կատարում զուգերգով կամ խմբով» անվանակարգում, իսկ Ռայթըս Բրադրսի սկզբնական կատարումը 2000 թ. ընդգրկվել է Գրեմմիի Հոլ ըվ Ֆեյմում (Grammy Hall of Fame) : 1992 թվականին երգը մրցանակ շահեց ամերիկյան կոմպոզիտորների, հեղինակների և հրատարակիչների ասոցիացիայի կողմից (ASCAP), որպես տարվա ամենաշատ կատարված երգ։ Նույն ասոցիացիան 1999 թվականին երգը ընդգրկեց 20-րդ դարի 25 ամենաշատ կատարված երգերի և երաժշտական ստեղծագործությունների ցանկում, իսկ 2003 թվականին երգը ճանաչվեց 1950-ականների ամենաշատ կատարված սիրային երգ ։ 2001 թվականին երգը 138-րդ հորիզոնականը գրավեց Ամերիկայի ձայնագրման ինդուստրիա ասոցիացիայի «Դարի երգեր» ցանկում ։ 2004 թվականին «Ռոլինգ Սթոունը» երգի Ռայթըս Բրադրսի կատարումը ընդգրկեց իր «Բոլոր ժամանակների 500 լավագույն երգեր» ցանկի 365-րդ տեղում։ 2004 թվականին ամերիկյան բոլոր ժամանակների ֆիլմերի 100 լավագույն երգերի (AFI's 100 Years...100 Songs)  ցանկում գրավեց 27-րդ հորիզոնականը ։ 2007 թվականին երգահանների Songwriters Hall of Fame ընկերությունը «Շղթայազերծ մեղեդուն» մրցանակ շնորհեց որպես մի երգի, որը «տարիներ շարունակ յուրահատուկ ազդեցություն է ունեցել մշակույթի վրա»  ։
Արտաքին հղումներ
Կատեգորիա:Սաունդթրեքներ Կատեգորիա:1965 սինգլներ Կատեգորիա:Երգեր այբբենական կարգով Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Թեժ (գետ)
Թեժ, գետ Հայաստանում՝ Հրազդանի ավազանում, Մարմարիկ գետի ձախ վտակ Գոմուրի ձախ օժանդակը։ Երկարությունը 12 կմ է ։
Ծանոթագրություններ
Կատեգորիա:Հայաստանի գետեր
Կոմբինադու
Կոմբինադու  (Combinado), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 4268 մարդ՝ 2006 թվականի տվյալներով։ Գրավում է 209,613 կմ2 տարածք։ Բնակչության խտությունը՝ 20,4 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Արթուր Եդիգարյան
Արթուր Գեղամի Եդիգարյանը, հայ ֆուտբոլիստ է, որը հանդես է գալիս «Փյունիկ» ֆուտբոլային ակումբում որպես կիսապաշտպան։ 2009 թվականի դեկտեմբերից մինչև 2010 թվականի ապրիլ ամիսը Արթուրը վարձավճարով հանդես է եկել Իրանական «ՊԱՍ Համեդան» ակումբում ։
Մասնագիտական ակումբային կարիերա
Աղբյուր ffa.am
Աղբյուրներ
Կատեգորիա:Հայ ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Հայաստանի հավաքականի ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Խիմկիի ֆուտբոլիստներ
Կուրթ Շվիթերս
Կուրթ Շվիթերս (Kurt Schwitters, ), գերմանացի նկարիչ և գրող։
Կյանք և գործունեություն
1909-1914 թվականներին Կուրթ Շվիթերսը սովորել է Դրեզդենի Գեղարվեստի ակադեմիայի գեղանկարի բաժնում։ Մասնակցել է Բեռլինի ավանգարդիստական «Շտուրմ» ամսագրի խմբագրական աշխատանքներին։ Հարել է դադաիզմին, կոնստրուկտիվիզմին, սյուրեալիզմին, էքսպրեսիոնիզմին։ Հատկապես հայտնի է գտած իրերով կազմած անկանխատեսելի, հակատրամաբանական, վանող կոմպոզիցիաներով, որոնց նա կոչում էր «Մերց» ( (համառոտ «Kommerz und Privatbank» )։ 1923-1932 թվականներին այդ անունով ամսագիր է հրատարակել, որն ունեցել է 21 թողարկում։
Կուրթ Շվիթերսը ստեղծել է «Նվիրվում է Աննա Բլյումին» պոեմ-կոլաժը (1919), նաև «Ձայնային քնարերգություն («Պրասոնատա»'' (Ursonate) 1922-1932)։ Երկու ստեղծագործությունն էլ հեղինակի կատարմամբ ձայնագրվել են 1932 թվականին։ 1937  թվականին Կուրթ Շվիթերսը հեռացել է Գերմանիայից, որոշ ժամանակ ապրել է Օսլոյում, իսկ 1940 թվականից երբ Նորվեգիայում նացիստները եկել են իշխանության, տեղափոխվել է Մեծ Բրիտանիա։ Նա ցուցադրվել է Դրեզդենում նացիստների կազմակերպած «Դեգեներատիվ արվեստ» (1937) ցուցահանդեսում։''
Ծանոթագրություններ
Կատեգորիա:Գերմանացի նկարիչներ Կատեգորիա:Գերմանացի գրողներ Կատեգորիա:Գերմանացի գրաֆիկական դիզայներներ Կատեգորիա:Գերմանացի քանդակագործներ Կատեգորիա:Գերմանացի լուսանկարիչներ Կատեգորիա:Գերմանացի բանաստեղծներ
Լեզվակ
Լեզվակ, կամ քմային լեզվակ (, հայերենում հայտնի է որպես փոքրիկ խաղող), փափուկ քիմքի հետին մասի կենտրոնից կախված կոնաձև գոյացություն` կազմված ալվեոլյար գեղձեր և մկանային տարրեր պարունակող շարակցական հյուսվածքից ։ Այն կարող է պարունակել նաև շատ շճային գեղձեր, որոնք արտադրում են թուք ։ Լեզվակն առկա է միայն մարդկանց մոտ ։
Մկան
Լեզվակի մկանային հատվածը (musculus uvulae) նեղացնում և լայնացնում է լեզվակը։ Սրա արդյունքում փոխվում է փափուկ քիմքի հետին հատվածի եզրագիծը։ Այս փոփոխությունը թույլ է տալիս լեզվակին մոտենալ ըմպանի հետին պատին, փակել քթըմպանը կլլման ժամանակ ։Լեզվակի մկանները նյարդավորվում և կառավարվում են թափառող նյարդի ըմպանային ճյուղերով։
Տեսակներ
Երկատված լեզվակը բնութագրվում է ճեղքված տեսքով։ Ճեղքված քիմքով նորածինների մոտ հաճախ առկա է նաև ճեղքված լեզվակ։ Երկատված լեզվակն առաջանում է պտղի զարգացման ընթացքում քմային ճեղքի ոչ լրիվ, խանգարված սերտաճման հետևանքով։ Ճեղքված լեզվակը ավելի քիչ մկանային տարրեր է պարունակում քան նորմալ լեզվակը, որը կարող է միջին ականջի բորբոքային հիվանդությունների հանգեցնել։ Կլլման ժամանակ փափուկ քիմքը հետ է սեղմվում, կանխելով սնունդի և հեղուկների՝ քթի խոռոչ թափանցումը։ Այս ֆունկցիայի խանգարման դեպքում սնունդն ու ուտելիքը անցնում են դեպի քթի խոռոչ ։ Երկատված լեզվակը հաճախ չի հանդիպում, սակայն այն հանդիսանում է նորածինների մոտ բերանի և քթի ճեղքվածքների ամենահաճախ հանդիպող տեսակը։ Երկատված լեզվակը հանդիպում է երկրագնդի բնակչության մոտ 2%-ի մոտ, սակայն որոշ պոպուլյացիաներում, մասնավորապես բնիկ ամերիկացիների մոտ, դիտվում է 10% հանդիպման հաճախականություն ։
Երկատված լեզվակը հազվադեպ հանդիպող Լոեյս-Դիեցի գենետիկ համախտանիշի նշան է, որին բնորոշ է նաև աորտալ անևրիզմայի առաջացման բարձր ռիսկը ։
Ֆունկցիա
Երբ կատարվում է կլլման ակտ, փափուկ քիմքը և լեզվակը միասին հետ են ձգվում՝ քթըմպանի մուտքը փակելու, որը կանխում է սննդի մուտքը դեպի քթի խոռոչ։
Կա կանխավարկած, որ լեզվակի կողմից արտադրած քիչ քանակությամբ թուքը ապահովում է կոկորդի խոնավության պահպանումը ։
Լեզվակը դեր ունի նաև խոսքի ձևավորման մեջ։ Շատ լեզուներում որոշ բաղաձայների (հագագ) արտասանության համար լեզվակի և լեզվի արմատի միջև օդի հոսքի նեղացում է պահանջվում։
Քանի որ լեզվակը բացակայում է այլ կաթնասունների մոտ, ինչպես նաև դրա թքարտադրող ֆունկցիայի շնորհիվ, այն դասում են երկրորդային խոսքի օրգանների շարքում ։ Լեզվակի գրգռումը հանգեցնում է ըմպանային ռեֆլեքսի առաջացման։ Սա հաճախ հանդիպող խնդիր է լեզվակի փիրսինգ ունեցող մարդկանց մոտ։
Բորբոքում
Սովորաբար լեզվակի շուրջ գտնվող լորձաթաղանթը կարող է այտուցվել, որը հանգեցնում է լեզվակի չափերի՝ նորմայից 3-5 անգամ մեծացման։ Այս վիճակը հայտնի է որպես ուվուլիտ։ Երբ այտուցված լեզվակը դիպչում է կոկորդին կամ լեզվին, առաջանում է սպազմի կամ խեղդվելու զգացողություն, չնայած ոչ մի օտար մարմին կոկորդում չկա։ Սա կարող է առաջացնել շնչառության, խոսքի, ուտելու հետ խնդիրներ։
Լեզվակի այտուցման բազբաթիվ պատճառներ կան, որոնցից են ջրազրկումը, մոլի ծխելը կամ այլ գրգռիչների ներշնչելը, խռմփոցը, ալերգիկ ռեակցիաները կամ վիրուսային և բակտերիալ ինֆեկցիաները։ Լեզվակի վրա առաջացած աֆթոզ խոցը նույնպես կարող է այտուց և դիսկոմֆորտ առաջացնել ։
Եթե այտուցն առաջացել է ջրազրկման հետևանքով, հեղուկների օտագործումը կարող է բարելավել վիճակը։ Եթե առաջացման պատճառը բակտերիալ ինֆեկցիան է, խորհուրդ է տրվում կատարել աղաջրով ողողումներ։ Այնուամենայնիվ, այտուցը կարող է առաջանալ նաև այլ պատճառներից։ Որոշ մարդիկ, ում մոտ առկա է կրկնվող ուվուլիտների պատմություն, իրենց մոտ միշտ ունենում են էֆեդրինի աուտոներարկիչներ՝ գրոհի ժամանակ առաջացած ախտանիշերի դեմ։ Այտուցված լեզվակը կյանքին սպառնացող վիճակ չէ և ախտանշանները հետաճում են կարճ ժամանակ, սովորաբար 1-2 օրվա ընթացքում։
Քթային հետհոսք
Կլլման ժամանակ փափուկ քիմքը և լեզվակը փակում են քթըմպանի բերանային մուտքը։ Երբ այս պրոցեսը խանգարվում է, արդյունքում առաջանում է սնունդի քթային հետհոսք։ Սա հաճախ հանդիպում է քմաըմպանային անբավարարությամբ, միոզիտներով, նյարդամկանային հիվանդություններով մարդկանց մոտ։ Ուժեղ հազի ժամանակ դիտվում է նաև հեղուկների հետհոսք։
Հանրություն և մշակույթ
Աֆրիկայի որոշ հատվածներում՝ Սոմալիում, Եթովպիայում և Էրիթրեայում, լեզվակը հատում են ծիսակատարության ընթացքում ։ Այս դեպքում լեզվակը կարող է արտահայտված կարճանալ։ Այս գործողության ընթացքում սովորաբար քմաըմպանային անբավարարություն չի առաջանում, բացառությամբ այն դեպքերի, երբ քմային նշիկները նույնպես հեռացված են ։
Արտաքին հղումներ
Կատեգորիա:Անատոմիա Կատեգորիա:Մարդու անատոմիա Կատեգորիա:Մարսողական համակարգ Կատեգորիա:Շնչառական համակարգ Կատեգորիա:Գլուխ Կատեգորիա:Բերանի խոռոչ Կատեգորիա:Օրգաններ Կատեգորիա:Լեզու Կատեգորիա:Զգայական օրգաններ
Գավի
Պաբլո Մարտին Պաես Գավիրա (Pablo Martín Páez Gavira, ), առավելապես հայտնի է որպես Գավի, իսպանացի ֆուտբոլիստ, որը կիսապաշտպանի դիրքում հանդես է գալիս Լա լիգայի «Բարսելոնա» ակումբում և Իսպանիայի ֆուտբոլի ազգային հավաքականում։
Վաղ շրջանի կարիերա
Գավին ծնվել է Իսպանիայի հարավային Անդալուսիա երկրամասի Լոս Պալասիոս ի Վիլյաֆրանկա բնակավայրում, որտեղ էլ սկսել է իր մասնագիտական կարիերան (տեղի «Լա Լիարա Բալոմպիե» ակումբում)։ Իր հայրենի ակումբում 2 տարի (2010-2012) անցկացնելուց հետո երիտասարդ Պաբլոն տեղափոխվել է «Ռեալ Բետիս»-ի երիտասարդական ակադեմիա , որտեղ նա անցկացրել է երկու մրցաշրջան։ «Ռեալ Բետիս»-ի երիտասարդական թիմում վերջինս դարձել է 95 գոլերի հեղինակ ։
Երիտասարդական կարիերա
2015 թվականին՝ 11 տարեկան հասակում, նա համաձայնագիր է կնքել «Բարսելոնա» ֆուտբոլային ակումբի հետ ։
2020 թվականի սեպտեմբերին Գավին ստորագրել է իր առաջին պրոֆեսիոնալ պայմանագիրը կատալոնական ակումբի հետ, որից անմիջապես հետո մինչև 16 տարեկանների թիմից տեղափոխվել է մինչև 19 տարեկանների բլոկ ։ «Բարսելոնա B»-ում իր նորամուտը երիտասարդ ֆուտբոլիստը նշել է 2021 թվականի փետրվարի 21-ին՝ «Օսպիտալետ» ֆուտբոլային ակումբի դեմ դիմակայությունում, որն ավարտվեց «6-0» հաշվով հօգուտ կատալոնացիների ։
Իր առաջին գոլը «Բարսելոնա B»-ում Գավին հեղինակել է նույն տարվա մարտի 14-ին՝ «Էսպանյոլ B»-ի դեմ հանդիպման ժամանակ (1-0) ։
2021–22 մրցաշրջան
2020-21 մրցաշրջանում երկու անգամ «Բարսելոնա B»-ի կազմում հանդես գալուց հետո՝ Գավին առաջխաղացվում է մեծահասակների ընտրանի՝ նոր մրցաշրջանի մեկնարկից առաջ առաջին թիմի հետ մինչմրցաշրջանային ընկերական խաղերի համար «Խիմնաստիկ դե Տարագոնա»-ի և «Ժիրոնա»-ի դեմ հաղթանակներում լավ ելույթներից հետո Գավին առաջ է անցում Թիկչի Պուչից և ամրապնդում իր դիրքերը Ռոնալդ Կումանի թիմում  ։ Հաջորդիվ, երիտասարդ ֆուտբոլիստը լավագույնս դրսևորում է իր մարզավիճակը գերմանական «Շտուտգարտ»-ի դեմ դիմակայությունում կատալոնական ակումբի «3-0» հաշվով հաղթանակի ժամանակ։ Այս հանդիպումից հետո ֆուտբոլասերները նրան սկսում են համեմատել «Բարսելոնա» ակումբի լեգենդ Չավիի հետ  ։
2021 թվականի օգոստոսի 29-ին նա անցկացնում է իր առաջին պաշտոնական հանդիպումը «Բարսելոնա» ՖԱ կազմում՝ Լա Լիգայի առաջնության «Բարսելոնա-Խետաֆե» հանդիպման 73-րդ րոպեին փոխարինելով Սերխե Ռոբերտոյին։ Դեկտեմբերի 18-ին նա հեղինակում է իր առաջին գոլը ակումբի կազմում և գոլային փոխանցում կատարում «Էլչե»-ի դեմ տնային հաղթանակում (3-2) ։
Դուռնագյոլ (լճակ, Բերդիկ գյուղ)
Դուռնագյուլ, լճակ Կարսի սարահարթում, Կարս քաղաքից հյուսիս-արևմուտք, Բերդիկ գյուղից մոտ 8 կմ հարավ-արևմուտք։ Նշանակված է Կովկասի 5 վերստանոց քարտեզում ։
Ծանոթագրություններ
Կատեգորիա:Թուրքիայի լճեր Կատեգորիա:Հայկական լեռնաշխարհի լճեր
Անձանձոր
Անձանձոր, վայր, բնույթն ու տեղադրությունը՝ անորոշ։ Հիշատակում է վրաց հեղինակ Լեոնտիո Ռուիսեցին․ «Եվ գնաց Փառնավազը և՝ գրավելով Հունաստանին սահմանա(կից) Անձանձորը՝ եկեղեցով (եկլեցով) վերադարձավ Կղարջք (Կլարջեթ), որը (նույնպես) գրավեց, ապա եկավ Մցխեթ»։ Այլ ձեռագրերում՝ Անձիձոր, Անձորեթ։ Ա․ Բրոսսեն ուղղում է Անձեանցձոր ձևով, Մելիքսեթ-Բեկը ուղղակի նույնացնում է «Անձախիձոր»-ի Անձահիձոր տարբերակին։ Հմմտ վրաց հեղինակ Ջուանշեր Ջուանշերյանի հիշատակած Անձիանձորի հետ ։
Ծանոթագրություններ
Կատեգորիա:Վայրեր
Ընթերցող աղջիկը (քանդակ)
Ընթերցող աղջիկը (La lettrice), քանդակագործ Պիետրո Մանիի 1856 թվականին ստեղծած մարմարե քանդակ, որը գտնվում է Միլանի Ժամանակակից արվեստի պատկերասրահում։
Պատմություն
Ի տարբերություն ավանդական քանդակների՝ «Ընթերցող աղջիկը» քանդակը չունի անարտահայտիչ աստվածուհու դեմք, այլ դեմքին կան մարդկային արտահայտություններ։ Աղջիկն առանց կոշիկների նստած է աթոռին, որը հենարան է և՛ գրքի, և՛ հագուստի համար և կարդում է բանաստեղծ և դրամատուրգ Ջովանի Բատիստա Նիկոլինիի գրքերից։ Նա նստած է թեք, ինչը նուրբ շարժ է ստեղծում նրա մարմնի առանցքի շուրջ և կլանված ընթերցում է գիրքը։ Հագին ունի գիշերազգեստ, որն իջնելով՝ բացել է նրա կուրծքը։ Աղջկա ձախ այտին՝ աչքի մոտ, արցունքի կաթիլ կա։ Պարանոցին պարզ թելով կախված է Ջուզեպպե Գարիբալդիի դիմանկարով մեդալիոնը։
Քանդակում մարմնավորված է Իտալիան՝ որպես երիտասարդ, հասունացող երկիր ։
Այլ տարբերակներ
«Ընթերցող աղջիկը» քանդակի մեկ այլ օրինակ գտնվում է Վաշինգտոնի Արվեստի ազգային պատկերասրահում։
Արտաքին հղումներ
Կատեգորիա:Միլանի ժամանակակից արվեստի պատկերասրահի նմուշներ Կատեգորիա:1856 քանդակներ
ԱՄՆ-ի պատերազմներ
ԱՄՆ–ի պատերազմները խորը հետք թողեցին ԱՄՆ-ի պատմության մեջ։
Ամերիկայի Միացյալ Նահանգները դաշնային սահմանադրական հանրապետություն է, բաղկացած 50 նահանգներից և դաշնային Կոլումբիա մարզից։ Երկիրը մեծ մասամբ տեղակայված է Հյուսիսային Ամերիկայի կենտրոնական մասում՝ 48 նահանգներ և Վաշինգտոնի մայրաքաղաքային մարզը։ Հյուսիսից այն սահմանակից է Կանադային, հարավից Մեքսիկային։ ԱՄՆ-ի 2 նահանգները ցամաքային սահման չունեն ԱՄՆ-ի հիմնական տարածքի հետ։ Դրանք են՝ Ալյասկան՝ Հյուսիսային Ամերիկայի հյուսիսարևմտյան հատվածում, և Հավայան կղզիները՝ Խաղաղ օվկիանոսում։
ԱՄՆ-ի բնակչության թիվը կազմում է ավելի քան 309 մլն, այդ ցուցանիշով աշխարհում 3-րդ պետությունն է։ Տարածքի մեծությամբ աշխարհի 4-րդ պետությունն է՝ մի փոքր է զիջում Չինաստանին։ Լայնամասշտաբ ներգաղթի պատճառով, այն աշխարհի ամենաբազմազգ պետություններից մեկն է։
Ամերիկայի Միացյալ Նահանգները հիմնադրվեց երբ բրիտանական 13 նահանգները միավորվեցին և 1776 թվականի հուլիսի 4-ին հռչակեցին իրենց անկախությունը։ ԱՄՆ-ն համարվում է աշխարհի առաջին միջուկային տերությունը և ունի ամենամեծ տնտեսությունը։ ԱՄՆ-ն ՄԱԿ-ի Անվտանգության խորհրդի մշտական անդամ է։
Կորեական պատերազմ
Սառը պատերազմի ընթացքում ԱՄՆ–ը մղեց մի շարք պատերազմներ։ Հարրի Թրումանի նախագահության օրոք՝ 1950 թվականի հունիսին, ԱՄՆ-ը ներքաշ­վեց Կորեական պատերազմի մեջ։ Պատերազմից երկիրը դուրս եկավ միայն 1953 թվականի հուլիսին՝ Դուայթ Էյզեն­հաուերի կառավարման օրոք։ Կո­րեական պատերազմում զոհվեցին ավելի քան 36 հազար ամերիկացի­ներ։ Պատերազմն ԱՄՆ–ին արժեցավ 54 միլիարդ դոլար։
Կարիբյան ճգնաժամ
Ջոն Քենեդու կառա­վարման օրոք տեղ գտած Կարիբյան ճգնաժամը աշխարհն ընդհանրապես կանգնեցրեց երրորդ համաշխարհա­յին պատերազմի եզրին, որից միայն մեծ ջանքերի շնորհիվ կարողացան խուսափել ԱՄՆ–ը և ԽՍՀՄ–ը։
Վիետնամական պատերազմ
Լինդոն Ջոնսոնի օրոք՝ 1964 թվականին, սկսվեց ԱՄՆ–ի՝ 20-րդ դարի պատմու­թյան մեջ ամենախոր հետքը թողած Վիետնամական պատերազմը, որը շարունակվեց նաև ԱՄՆ–ի հաջորդ նախագահ Ռիչարդ Նիքսոնի օրոք։ Եթե 1964 թվականին Վիետնամում ամերիկյան զորքերի թիվը հասնում էր 185 հա­զարի, ապա 1968–1969 թվականների դրությամբ Վիետնամական պատերազմում ներ­գրավված ամերիկյան զորքերի թիվը գերազանցում էր կես միլիոնը։ Միայն 1973 թվականին Նիքսոնին հաջողվեց վերջա­կետ դնել այդ անհեռանկարային պատերազմին։ Այս պատերազմի վրա ԱՄՆ–ը ծախսեց ավելի քան 107 մի­լիարդ դոլար։ Սա ԱՄՆ–ի նորագույն պատմության ընթացքում առաջին պարտությունն էր։
Վիետ­նամի սինդրոմ
Միաժամանակ ի հայտ եկավ Վիետ­նամի սինդրոմը։ Բանն այն է, որ Վիետ­նամում կրած պարտությունից հետո ամերիկյան ժողովուրդը մասամբ կորցրեց իր՝ հաղթողի ինքնավստա­հությունը։ Իր հերթին ամերիկյան կառավարությունը չափից դուրս զգուշավորություն էր հանդես բերում ամերիկյան զինվորներին նմանա­տիպ ռազմական գործողությունների ուղարկելու հարցում։ Իրավիճակը փոխվեց, սակայն 1980–ական թվականներին։ 1983 թվականին՝ ԱՄՆ–ի նախագահ Ռոնալդ Ռեյգանի օրոք, ԱՄՆ–ը ներխուժեց Գրենադա։ Իսկ արդեն 1989 թվականին՝ ԱՄՆ–ի նախա­գահ Ջորջ Բուշ Ավագի օրոք, ԱՄՆ–ը ներխուժեց Պանամա։ Վիետնամի սինդրոմը հաղթահարվեց։
Կատեգորիա:ԱՄՆ-ի պատերազմներ
Մանու Ռիոս
Մանու Ռիոս (Manu Rios, ), իսպանացի դերասան, երգիչ և մոդել։ Առավել հայտնի է Նեթֆլիքսի «Էլիտա» հեռուստասերիալում կատարած Պատրիկի դերով ։
Կենսագրություն
Ծնվել է 1998 թվականի դեկտեմբերի 17-ին Իսպանիայի Կալսադա դե Կալատրավա քաղաքում։
Կարիերա
2002 թվականին նկարահանվել է իսպանական «Որտե՞ղ» (¿Dónde está?) դրամայում։ 2014-2016 թվականներին կատարել է Մաուրիի դերը «Պեպեի ճաշարանը» հեռուստասերիալում։ 2021 թվականին նկարահանվել է «La Tarotista» հեռուստասերիալում։ 2020 թվականին Նեթֆլիքսը հայտարարել է, որ Մանու Ռիոսը հանդես է գալու «Էլիտա» պատանեկան դրամա հեռուստասերիալում՝ Պատրիկի դերով ։
Ծանոթագրություններ
Կատեգորիա:Իսպանացի դերասաններ Կատեգորիա:Իսպանացի հեռուստատեսային դերասաններ Կատեգորիա:Իսպանացի երգիչներ Կատեգորիա:Իսպանացի մոդելներ Կատեգորիա:21-րդ դարի դերասաններ Կատեգորիա:Իսպանացի կինոդերասաններ Կատեգորիա:Իսպանացի փոփ երգիչներ
Էգերյուրդ
Էգերյուրդ, լեռնագագաթ Արցախում, Արցախի լեռնաշղթայում, Թարթառ և Խաչեն գետերի ջրբաջանում։ Անտառապատ է։ Բարձրությունը 2133 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Արցախի լեռներ
Ստարոդուբովկա (գյուղ, Պերշոտրավնևի շրջան)
Ստարոդուբովկա (Стародубівка), գյուղ Ուկրաինայի Դոնեցկի մարզի Պերշոտրավնևի շրջանում։ Բնակավայրը նախկինում նաև անվանվել է Կորոտիշ։ Հիմնադրվել է 1830 թվականին։
2001 թվականի տվյալներով Ստարոդուբովկա գյուղում բնակվում էր 788 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր Կատեգորիա:1830 թվականին հիմնադրված բնակավայրեր
(700) Աուրավիկտրիքս
(700) Աուրավիկտրիքս (Auravictrix), աստերոիդ աստերոիդների հիմնական գոտում։ Հայտնաբերվել է 1910 թվականի հունիսի 5-ին Ջոզեֆ Հելֆրիչի կողմից Հայդելբերգում ։
Միջին հեռավորությունը Արեգակից կազմում է 2,229274 ա. մ., առավելագույնը մոտենում է 1,9988 ա. մ. հեռավորության վրա և հեռանում 2,4598 ա. մ. ։ Արեգակի շուրջ մեկ ամբողջական պտույտ է կատարում 1215,75 երկրային օրվա ընթացքում, իր ուղեծրով շարժվելով միջինում 0,296114 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,79° անկյուն։
Աուրավիկտրիքս աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1910 թվականին հայտնաբերված աստղագիտական մարմիններ Կատեգորիա:Ջոզեֆ Հելֆրիչի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իվոն Անդերսեն
Իվոն Անդերսեն (Yvonne Andersen, ), անիմացիոն ֆիլմերի ամերիկացի ռեժիսոր, հեղինակ, և ուսուցիչ։ Նա առավել հայտնի է որպես Yellow Ball Workshop ստուդիայի համահիմնադիր իր ամուսնու` Դոմինիկ Ֆալկոնեի հետ։ Yellow Ball Workshop-ն անիմացիայի մասին սովորեու դպրոց էր թե՛ մեծահասակների, և թե՛ երեխաների համար ։
Անդերսենը և իր ամուսինը եղել են իրենց ուսանողների կողմից ստեղծված ֆիմերի մեծ մասի պրոդյուսերը։ Yellow Ball Workshop-ից հետո Անդերսենը դասավանդել է Րոուդ Այլենդի դիզայնի դպրոցում ։
Անդերսենը մեծապես հավատում էր երեխաների ներուժին։ Նա ասում էր, որ երեխաները նորարարություն կբերեն բոլոր այն ոորտներում, որտեղ նրանք մուտք կունենան, այդպիսոս կարևոր էր քաջաերել և աջակցել նրանց ։ Էմի Քրաֆիթսը` Անդերսենի նախկին աշակերտը, ասել է. «Երբ ես նրա դասարանում աշակերտ էի, ամենակարևոր բանը, որ նա արել է, եղել է ինձ լուրջ ընդունելը։ Նա մեզ բոլորիս էր լուրջ վերաբերվում ։
Կարիերա
Անդերսենը նկարահանել է իր անիմացիոն ֆիլմերը 16 միլիմետրանոց ժապավենի վրա և օգտագործել է «պիքսիլացիա, կտորներ և տիկնիկային անիմացիա» դրանց մեջ։  Նրա ֆիմերում նկատվել են «խիստ գրաֆիկական տեսողական ոճ և բանաստեղծական  կառուցվածք» ։ Չնայած որ նա նկարահանել է շատ ֆիլմեր, նրա կարիերայի մեծ մասն ընդգրկում է ուրիշներին ֆիլմ ստեղծելու ուսուցումը, ինչպես նաև` նրանց ֆիլմերն առաջ մղելը ։ Նրա գրքերի գրախոսականները դրանք նկարագրել են որպես լավ` սկսնակների համար և լցված են անիմացիոն ֆիլմեր նկարահանելու վերաբերյալ օգտակար մտքերով ։
Sun պատկերասրահ
Sun պատկերասրահը ստեղծվել է Մասաչուսեթսի Փրովինսթաուն քաղաքում, Անդերսենի և նրա ամուսնու կողմից, 1955 թվականին, Անդերսենի` կրթություն ստանալուց հետո ։ Ցուցահանդեսը բացվել է ամառվա ընթացքում և մի վայր է եղել երիտասարդ, մեծահասակ և հրավիրված արվեստագետների համար, որտեղ նրանք կարող էին ցուցադրել իրենց աշխատանքները։ Sun պատկերասրահում իրենց աշխատանքներն են ցուցադրել Ռեդ Գրոմսը, Լեսթեր Ջոնսոնը, Ռոբերտ և Մերի Ֆրենկները, Վերա Վիլյամսը, Ալեքս Քաթզը և այլ նկարիչներ ։ Պատկերասրահը գոյություն է ունեցել 1955-1959 թվականներին, որի ընթացքում մոտավորապես 100 նկարիչ առաջ է մղվել ։
The Yellow Ball Workshop
The Yellow Ball Workshop-ը դպորց էր հիմնականում երեխաների համար (չնայած բոլոր տարիքի մարդիկ կարող էին մասնակցել), որտեղ նրանք ծանոթանում էին անիմացիոն ֆիլմեր ստեղծելու գործընթացին, ինչը ներառում էր նյութերի օգտագործում` իրենց սեփական ֆիլմերը նկարահանելու համար։ Տեսախցիկներ օգտագործելը, ձայնի և պատկերի սիքրոնացումը և կերպարների անիմացիան այն հմտությունների շարքում էին, որոնք դասավանդվում էին այս աշխատանքի ընթացքում ։ Անդերսենը միշտ իր հետ արվեստի նյութեր ուներ, որոնք նախատեսված էին աշակերտների օգտագործման համար. նա նաև քաջալերում էր աշակերտներին հրավիրել իրենց ընկերներին, որոնք ևս կարող էին օգտագործել դրանք։ Սրա շնորհիվ երեխաները այցելում էին Անդերսենի տուն, երբ նրա սեփական երեխաները այնտեղ չէին` օգտագործելու վերջիններիս ունեցած նյութերը։ Մի խումբ աշակերտներ ֆիլմ նկարելու ցանկություն են հայտնել, որի արդյունքում ստեղծվել է երկու րոպեանոց ֆիլմ՝ օգտագործելով իրենց ունեցած ռեսուրսները ։ Դրանից կարճ ժամանակ անց երեխաներից մեկը գրել է սցենար, որը հետագայում պետք է դառնար The Yellow Ball Workshop-ի արտադրված առաջին՝ «Զարմանալի վիթխարի մարդը» ֆիլմը։ Խումբը աշխատել է միասին ֆիլմն ստեղծելու ուղղությամբ, և սա հիմք է դարձել 1963 թվականին The Yellow Ball Workshop ստուդիայի ստեղծման համար ։ 1963-1980 թվականներին the Yellow Ball Workshop-ում նկարահանվել են մեծ քանակությամբ ֆիլմեր։ Ռոուդ Այլենդի դիզայնի դպրոցի անիմացիայի ծրագիրը ոգեշնչվել է The Yellow Ball Workshop-ից, և Անդերսենը հետագայում սկսել է դասավանդել այդ դպրոցում ։
Աստերոիդների ցանկ (91601-91700)
Աստերոիդների ցանկ (91501-91600) * Աստերոիդների ցանկ * Աստերոիդների ցանկ (91701-91800)
Իվոն Անդերսեն
Ռոուդ Այլենդի դիզայնի դպրոց
Անդերսենը աշխատանքի հնարավորություն է ստացել Ռոուդ Այլենդի դիզայնի դպրոցում 1979 թվականին։ Հինգ տարի այդ դպրոցում աշխատել է կես դրույքով` մինչև լրիվ դրույքով ուսուցիչ դառնալը։ Դասավանդել է «հարթ անիմացիա, ստոպ կադրեր և ֆիլմի հատուկ էֆեկտներ» ։ Ավելի ուշ նա ինը տարի ղեկավարել դպրոցի Ֆիլմի և նկարահանումների բաժինը։ Անդերսենն ընդհանուր առմամբ 23 տարի աշխատել է այս դպրոցում մինչև 2002 թվականին թոշակի անցնելը ։
Ծանոթագրություններ
Կատեգորիա:Ամերիկացի կինոռեժիսորներ